Document ID: 31977R2962

Komisijos reglamentas (EEB) Nr. 2962/77
1977 m. gruodžio 23 d.
iš dalies keičiantis Reglamentą (EEB) Nr. 616/72 dėl alyvuogių aliejaus eksporto grąžinamųjų išmokų ir mokesčių taikymo išsamių taisyklių
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB [1] dėl bendro aliejų ir riebalų rinkos organizavimo su paskutiniais pakeitimais, padarytais Reglamentu (EEB) Nr. 1707/73 [2],
atsižvelgdama į 1966 m. spalio 27 d. Tarybos reglamentą Nr. 162/66/EEB [3] dėl prekybos aliejais ir riebalais tarp Bendrijos ir Graikijos,
atsižvelgdama į 1967 m. birželio 27 d. Tarybos reglamentą Nr. 171/67/EEB [4] dėl alyvuogių aliejaus eksporto grąžinamųjų išmokų ir rinkliavų su paskutiniais pakeitimais, padarytais Reglamentu (EEB) Nr. 2429/72 [5], ypač į jo 11 straipsnį,
kadangi, remiantis 1977 m. gruodžio 23 d. Komisijos reglamento (EEB) Nr. 2960/77 dėl intervencinių agentūrų laikomo alyvuogių aliejaus pardavimo išsamių taisyklių [6] 16 straipsniu, po kvietimo pateikti paraišką konkursui eksportuotiems aliejams negali būti suteikiama grąžinamoji išmoka; kadangi tam tikrais atvejais konkurso tvarka eksportui parduodami aliejai prieš juos eksportuojant yra maišomi su Bendrijos rinkoje pirktais aliejais; kadangi dėl to reikėtų nustatyti, kad eksporto grąžinamoji išmoka turi būti skiriama tik tam rinkoje pirktam aliejui arba iš jo perdirbtam aliejui, kuris naudojamas eksportuojamam mišiniui gaminti;
kadangi šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu 1972 m. kovo 27 d. Komisijos reglamento (EEB) Nr. 616/72 dėl alyvuogių aliejaus eksporto grąžinamųjų išmokų ir mokesčių taikymo išsamių taisyklių [7] 1 straipsnis iš dalies keičiamas taip:
"1 straipsnis
1. Eksporto grąžinamoji išmoka suteikiama tik už tuos alyvuogių aliejus, kurių 100 g yra ne daugiau kaip 30 g laisvosios riebalų rūgšties, išreikštos oleino rūgštimi.
2. Jei eksportuojamas alyvuogių aliejus yra 15.07 A II subpozicijoje klasifikuojamas mišinys, sudarytas iš:
a) aliejaus, pirkto atsakant į kvietimą pateikti paraišką eksporto konkursui; ir
b) aliejaus, tiesiogiai pirkto Bendrijos rinkoje;
15.07 A II subpozicijoje klasifikuojamiems aliejams nustatyta grąžinamoji išmoka suteikiama tik tam kiekiui, kuris buvo tiesiogiai pirktas Bendrijos rinkoje."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1977 m. gruodžio 23 d.

Labels: 3
17